


ประกาศองค์การบริหารส่วนตำบลบ้านโพธิ์  
เรื่อง  กำหนดหลักเกณฑ์เกี่ยวกับจริยธรรมของพนักงานส่วนตำบล  ลูกจ้างประจำ  และพนักงานจ้าง

 		โดยที่คณะกรรมการมาตรฐานการบริหารงานบุคคลส่วนท้องถิ่น ได้ออกประกาศ ก.ถ. เรื่องกำหนดมาตรฐานกลางทางจริยธรรมของข้าราชการพนักงานและลูกจ้างขององค์กรปกครองส่วนท้องถิ่น  ลงวันที่ 11 มิถุนายน พ.ศ. 2556 เพื่อให้ข้าราชการ พนักงานและลูกจ้างขององค์กรปกครองส่วนท้องถิ่น ยึดถือเป็นหลักการ แนวทางปฏิบัติ และเป็นเครื่องกำกับความประพฤติของตน 
		
อาศัยอำนาจตามความในมาตรา 17 (9)  และข้อ (12)  ประกอบกับมาตรา 26 วรรคเจ็ด แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 มติคณะกรรมการกลางพนักงานส่วนตำบล              ในการประชุมครั้งที่ 6/2558 เมื่อวันที่ 25 มิถุนายน 2558  เห็นชอบหลักเกณฑ์เกี่ยวกับจริยธรรมของพนักงานส่วนตำบล  ลูกจ้างประจำ และพนักงานจ้าง  เพื่อยึดเป็นหลักการแนวทางปฏิบัติและเป็นเครื่องกำกับความประพฤติ พนักงานส่วนตำบล  ลูกจ้างประจำ  และพนักงานจ้าง  ขององค์การบริหารส่วนตำบล  
 
พนักงานส่วนตำบล  ลูกจ้างประจำ และพนักงานจ้างขององค์การบริหารส่วนตำบลมีหน้าที่ดำเนินการให้เป็นไปตามกฎหมายเพื่อรักษาประโยชน์ส่วนรวมและประเทศชาติ อำนวยความสะดวกและให้บริการแก่ประชาชน ตามหลักธรรมาภิบาล โดยจะต้องยึดมั่นในค่านิยมหลักของมาตรฐานจริยธรรม ดังนี้ 
1. การยึดมั่นในคุณธรรมและจริยธรรม 
2. การมีจิตสานึกที่ดี ซื่อสัตย์ สุจริต และรับผิดชอบ 
3. การยึดถือประโยชน์ของประเทศชาติเหนือกว่าประโยชน์ส่วนตน และไม่มีผลประโยชน์ทับซ้อน 
4. การยืนหยัดทำในสิ่งที่ถูกต้อง เป็นธรรมและถูกกฎหมาย 
5. การให้บริการแก่ประชาชนด้วยความรวดเร็ว มีอัธยาศัย และไม่เลือกปฏิบัติ 
6. การให้ข้อมูลข่าวสารแก่ประชาชนอย่างครบถ้วน ถูกต้อง และไม่บิดเบียนข้อเท็จจริง 
7. การมุ่งผลสัมฤทธิ์ของงาน รักษามาตรฐาน มีคุณภาพโปร่งใส และตรวจสอบได้ 
8. การยึดมั่นในระบอบประชาธิปไตยอันมีพระมหากษัตริย์ทรงเป็นประมุข 
9. การยึดมั่นในหลักจรรยาวิชาชีพขององค์กร 

ทั้งนี้ การฝ่าฝืนหรือไม่ปฏิบัติตามมาตรฐานทางจริยธรรม ให้ถือว่าเป็นการกระทำผิดทางวินัย

